***pataisytas***

**projektas**

**reg. Nr. T-92**

**2.22. darbotvarkės klausimas**

**Pasvalio rajono savivaldybės taryba**

**Sprendimas**

**dėl pasvalio rajono savivaldybės kultūros ir meno sričių atstovams premijų skyrimo tvarkos aprašo patvirtinimo**

2021 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pasvalio rajono savivaldybės taryba nusprendžia

patvirtinti Pasvalio rajono savivaldybės Kultūros ir meno sričių atstovams premijų skyrimo tvarkos aprašą (pridedama).

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2021-04-20 tel. 8 686 08169

Suderinta DVS Nr. RTS-92

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl Pasvalio rajono savivaldybės kultūros ir meno sričių atstovams premijų skyrimo tvarkos aPRAŠO patvirtinimo |

 **2021 m. balandžio 20 d.**

Pasvalys

**1. Problemos esmė.**

Siūloma patvirtinti Kultūros ir meno sričių atstovams premijų skyrimo aprašą. Siekiant skatinti Pasvalio rajono savivaldybės gyventojų kultūrinę, meninę ir kūrybinę raišką bei rajono gyventojus, pasiekusius aukštus rezultatus savo veiklos srityje, mokinius bei juos paruošusius mokytojus ir meno kolektyvų vadovus ir skirti jiems pinigines premijas už aukštus kultūros ir meno sričių pasiekimus. Premijas gautų kultūros ir meno kūrėjai, garsinantys Pasvalio kraštą ir kūrybinę veiklą vykdantys Pasvalio rajono savivaldybėje. Taip pat premijas gautų meno kolektyvai, atstovaujantys rajono Savivaldybei ir garsinantys Pasvalio kraštą. Atsižvelgiant į tai, siūloma patvirtinti naują tvarkos aprašą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

 Patvirtintas tvarkos aprašas leistų geriau nustatyti verčiausius kultūros ir meno sričių atstovus galinčius gauti premijas bei prašymų teikimo ir premijų skyrimo tvarką .

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai.**

Finansavimas skiriamas iš Savivaldybės biudžeto (04) Kultūros programą 04.02.01.01.17 ,,Savivaldybės Kultūros ir meno premijoms finansuoti“.

1. **Numatomo teisinio reguliavimo poveikio vertinimo rezultatai, galimos neigiamos.**

**priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikės.

**6. Sprendimo projekto iniciatoriai.**

Švietimo, kultūros ir sporto komitetas, Bendrasis skyrius.

1. **Sprendimo projekto rengimo metu gauti specialistų vertinimai ir išvados.**

Parengti teisės aktų projektų antikorupcinio vertinimo pažymą.

Bendrojo skyriaus vyresnioji specialistė Dalia Grigaravičienė

PATVIRTINTA

` Pasvalio rajono savivaldybės tarybos

 2021 m. balandžio d. sprendimu Nr. T1-

**PASVALIO RAJONO SAVIVALDYBĖS KULTŪROS IR MENO SRIČIŲ ATSTOVAMS PREMIJŲ SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės kultūros ir meno sričių atstovams premijų skyrimo tvarkos aprašas (toliau – Aprašas) nustato fizinių ir juridinių asmenų, meno kolektyvų, pasiekusių aukštų rezultatų kultūros ir meno srityje, juos parengusių mokytojų ar meno kolektyvų vadovų skatinimo, paraiškų pateikimo, svarstymo, piniginių premijų skyrimo ir mokėjimo tvarką.

2. Aprašo tikslas – skatinti Pasvalio rajono savivaldybės gyventojų kultūrinę, meninę ir kūrybinę raišką bei rajono gyventojus, pasiekusius aukštų rezultatų savo veiklos srityje, mokinius bei juos paruošusius mokytojus ir meno kolektyvų vadovus ar skirti jiems pinigines premijas (toliau – premijos). Subjektų ratas skiriasi nuo nurodyto Aprašo 1 punkte.

3. Gauti premijas turi teisę kultūros ir meno kūrėjai, garsinantys Pasvalio kraštą ir kūrybinę veiklą vykdantys rajono Savivaldybėje; taip pat meno kolektyvai, atstovaujantys rajono Savivaldybei ir garsinantys Pasvalio kraštą. Subjektų ratas skiriasi nuo nurodyto Aprašo 1 ir 2 punktuose.

4. Premijos skiriamos už einamųjų metų reikšmingą ir aktyvią kultūrinę veiklą: aukštus pasiekimus nacionaliniuose, tarptautiniuose Europos ir pasaulinio lygmens konkursuose.

5. Kultūros ir meno sritis aprėpia muziką, dailę, choreografiją, teatrą, literatūrą ir kitas meno rūšis ir žanrus.

6. Lėšos piniginėms premijoms skiriamos iš Pasvalio rajono savivaldybės (toliau – Savivaldybė) biudžeto .

7. Savivaldybės kultūros taryba (toliau – Kultūros taryba) vertina pateiktas pretendentų paraiškas ir Savivaldybės administracijos direktoriui teikia pasiūlymus dėl premijų skyrimo.

**II SKYRIUS**

**PRAŠYMŲ-PARAIŠKŲ TEIKIMO TVARKA**

8. Kandidatus gauti premiją Kultūros tarybai gali siūlyti rajono kultūros įstaigos, visuomeninės kultūros ir meno organizacijos, kūrybinės sąjungos, formaliojo, formalųjį švietimą papildančios bei neformaliojo švietimo ugdymo įstaigos ir teikėjai, fiziniai bei juridiniai asmenys.

 9. Savivaldybės tinklapyje www.pasvalys.lt Savivaldybės administracija (toliau – Administracija), patvirtinus Savivaldybės biudžetą, skelbia kvietimą teikti paraiškas dėl lėšų iš Savivaldybės biudžeto skyrimo.

 10. Paraiškas pareiškėjas pateikia Administracijos Bendrajam skyriui. Gautos paraiškos registruojamos.

 11. Paraiška turi būti užpildyta taip, kaip nurodyta 1 priede.

 12.. Už paraiškoje pateiktų duomenų teisingumą atsako Paraišką pateikęs pareiškėjas.

 13. Paraiškas vertina Kultūros taryba.

 14. Kultūros tarybos darbą organizuoja Administracijos Bendrasis skyrius.

15. Pagrindinė Kultūros tarybos darbo forma – posėdžiai. Kultūros tarybos posėdis yra teisėtas, jeigu jame dalyvauja daugiau kaip pusė Kultūros tarybos narių. Kultūros tarybos sprendimaipriimami Kultūros tarybos narių balsų dauguma. Balsams pasiskirsčius po lygiai, lemia Kultūros tarybos pirmininko (jeigu jo nėra – pirmininko pavaduotojo) balsas. Kultūros tarybos sprendimai įforminami protokolais, kuriuos pasirašo Kultūros tarybos pirmininkas (jeigu jo nėra – pirmininko pavaduotojas) ir sekretorius.

1. Prašymai premijai gauti (1 priedas) priimami iki gruodžio 5 d. už laikotarpį nuo praėjusių metų gruodžio 1 d. iki einamųjų metų lapkričio 30 d. Pasvalio rajono savivaldybės administracijos bendrojo skyriaus „Vieno langelio“ kabinete, adresu Vytauto Didžiojo a. 1, Pasvalys, 1 aukštas, 100 kabinetas.

16.1. tiesiogiai pristatant;

16.2. pasirašyti elektroniniu parašu, siunčiant el. paštu dokumentai@pasvalys.lt;

 16.3. pasirašyti ir skenuoti arba fotografuoti, siunčiant el. paštu dokumentai@pasvalys.lt.

 17. Kartu su prašymu-paraiška pateikiami pasiekimus įrodantys dokumentai (diplomai, pažymos, išrašai, renginio ar konkurso nuostatai ir kita).

 18. Lėšas įsakymu skiria Administracijos direktorius, atsižvelgdamas į Komisijos siūlymą.

**III SKYRIUS**

**PREMIJŲ UŽ PASIEKTUS AUKŠTUS REZULTATUS KULTŪROS IR MENO SRITYJE SKYRIMO TVARKA, DYDŽIAI IR MOKĖJIMAS**

19. Premijos už pasiektus aukštus rezultatus meno ir kultūros srityje gali būti skiriamos:

19.1. už laimėtas prizines vietas nacionalinių kultūros ir meno organizacijų, įstaigų rengiamuose respublikiniuose konkursuose bei projektuose;

19.2. už laimėtas prizines vietas tarptautiniuose Europos ir pasaulio lygmens konkursuose, festivaliuose, kuriuose dalyvauja ne mažiau kaip 4 šalių atstovai;

19.3. parodose, kurių nuostatuose numatyta, kad eksponuojami darbai vertinami ir bus skiriami apdovanojimai.

20. Kultūros taryba gautus prašymus svarsto vieną kartą per metus – gruodžio mėnesį.

21. Premija skiriama einamųjų metų pabaigoje, už pasiekimus per laikotarpį nuo praėjusių metų gruodžio 1 d. iki einamųjų metų gruodžio 1 d.

 22. Nustatomi šie premijų dydžiai:

 22.1. Kolektyvams, turintiems daugiau nei 16 narių:

|  |  |
| --- | --- |
| Konkurso pavadinimas | Laimėta vieta ir skiriamos piniginės premijos dydis (eurais) |
| Grand Prix | I vieta (arba laureatas) | II vieta | III vieta | Diplomantas |
| Tarptautinis konkursas | 1 000 | 800 | 600 | 400 | 300 |
| Nacionalinis konkursas | 800 | 600 | 400 | 300 | 200 |

22.2. Kolektyvams, turintiems iki 16 narių (imtinai):

|  |  |
| --- | --- |
| Konkurso pavadinimas | Laimėta vieta ir skiriamos piniginės premijos dydis (eurais) |
| Grand Prix | I vieta (arba laureatas) | II vieta | III vieta | Diplomantas |
| Tarptautinis konkursas | 800 | 600 | 500 | 400 | 300 |
| Nacionalinis konkursas | 600 | 500 | 400 | 300 | 200 |

 22.3. Personalinės premijos (kameriniai ansambliai iki 4 asmenų, solistai, atlikėjai, individualūs konkursai):

|  |  |
| --- | --- |
| Konkurso pavadinimas | Laimėta vieta ir skiriamos piniginės premijos dydis (eurais) |
| Grand Prix | I vieta (arba laureatas) | II vieta | III vieta | Diplomantas |
| Tarptautinis konkursas | 600 | 500 | 400 | 300 | 200 |
| Nacionalinis konkursas | 500 | 400 | 300 | 200 | 100 |

**22.4. Lietuvos nacionalinio kultūros centro bei Lietuvos Respublikos kultūros ministerijos įsteigtų apdovanojimų nominantams – 800 Eur.**

23. Kultūros taryba, atsižvelgdama į einamųjų metų biudžetą, turi teisę proporcingai koreguoti visas nustatytas premijų sumas, nurodytas 22 punkte.

24. Jei premija skiriama meno kolektyvui, kūrybinei grupei ar autorių grupei, ji skiriama grupės vadovui. Jei premija skiriama solistui ar ansambliui (iki 4 asmenų, ~~10.3~~ 22.3 lentelė), kurį rengė mokytojas ar vadovas, ar grupė asmenų, premija skiriama tokia proporcija: 70 % sumos skiriama mokytojui, vadovui arba vadovams, 30 % sumos skiriama mokiniui, mokiniams, atlikėjams.

25. Jeigu kolektyvas ar atlikėjas tais pačiais metais dalyvauja keliuose konkursuose ir pasiekia rezultatų, suteikiančių teisę gauti premiją, tai premija skiriama už geriausią tais metais pasiektą rezultatą.

 26. Premija už pasiektus aukštus rezultatus kultūros ir meno srityje skiriama neatsižvelgiant į kitas gautas premijas, išskyrus gautas pinigines premijas už 11 ir 12 punkte nurodytus laimėjimus.

 27. Premijos meno ir kultūros kūrėjams pervedamos į nurodytą atsiskaitomąją sąskaitą banke. Jei skatinamas nepilnametis fizinis asmuo ir jam skiriama premija, ji pervedama į jo asmeninę sąskaitą arba į nepilnamečio fizinio asmens tėvų/globėjų sąskaitą banke.

**IV SKYRIUS**

**BAIGIAMOSIOS NUOSTATOS**

28. Informacija apie skirtas premijas skelbiama Savivaldybės interneto svetainėje. Už informacijos skelbimą atsakingas Savivaldybės administracijos kultūros sritį koordinuojantis specialistas.

 29. Aprašas gali būti keičiamas ar pripažįstamas netekusiu galios Savivaldybės tarybos sprendimu.

 30. Kilę ginčai sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės premijų skyrimo

kultūros ir meno sričių atstovams tvarkos aprašo 1 priedas

**PRAŠYMAS-PARAIŠKA PREMIJAI UŽ PASIEKTUS AUKŠTUS REZULTATUS KULTŪROS IR MENO SRITYJE GAUTI**

20\_\_\_\_m.\_\_\_\_\_\_\_\_\_\_\_\_\_\_\_\_ mėn. \_\_\_\_\_ d.

**1. INFORMACIJA APIE PAREIŠKĖJĄ**

1.1. juridinio asmens pavadinimas / fizinio asmens vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.2. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.3. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. INFORMACIJA APIE KANDIDATĄ (-US)**

2.1. siūlomas kandidatas (-ai) (vardas (-ai), pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. kandidato (-ų) veiklos sritis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. darbovietė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.6. Premijos gavėjo (gavėjų) banko rekvizitai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. KANDIDATO (-Ų) PASIEKTI LAIMĖJIMAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITA INFORMACIJA, REIKŠMINGA KANDIDATO (-Ų) LAIMĖJIMUI PAGRĮSTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. PRIDEDAMI DOKUMENTAI:**

5.1. dokumentai, kurie patvirtina pasiekimus, laimėtą prizinę vietą (išvardyti):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.2. konkurso nuostatai (jei dalyvaujama konkurse):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.3. kiti dokumentai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraišką teikiančio fizinio (juridinio) asmens

vardas, pavardė parašas